TEHNIČKA SPECIFIKACIJA


Predmet nabave: Nabava samostojeće i funkcionalne mobilne kućice za obavljanje poslova portira

1.Opći podaci o predmetu nabave
Predmet nabave je samostojeća i funkcionalna mobilna kućica za obavljanje poslova portira na lokaciji Naručitelja.

2. Opseg isporuke
Mobilna kućica koristiti će se kao radni prostor za portira, odnosno kao mjesto za obavljanje poslova nadzora ulaza i izlaza, osiguranja i kontrole pristupa na ulazu u Lokaciju gospodarenja otpadom Pehlin (adresa lokacije: Pehlin bb, 51000 Rijeka ). Ponuditelj mora osigirati da mobilna kućica bude točno određenih dimenzija te da raspored opreme omogućava funkcionalan raspored te sigurno korištenje prostora.

3. Osnovne tehničke karakteristike koje mobilna kućica mora zadovoljati:
-maksimalne vanjske dimenzije kućice: 2,5×2,5 m
-visina mobilne kućice: 3 m
-vanjska boja kućice: bijela ili siva
-konstrukcija mora biti stabilna te izrađena od čeličnih profila otpornih na koroziju
-mobilna kućica mora biti izvedena kao zatvorena cjelina, zaštićena od kiše, snijega i vjetra
-zidovi i krov moraju biti moraju biti vodonepropusni te izvedeni od toplinski izoliranih termo panela
- debljina zidova mora osigurati primjerenu toplinsku zaštitu za korištenje prostora tijekom cijele godine
-pod mora biti stabilan, toplinski izoliran te otporan na vlagu
-mobilna kućica mora imati ulazna vrata s bravom te mogućnošću zaključavanja
-mobilna kućica mora imati jedan prozor koji omogućuje pregled vanjskog prostora i okolice te kontrolu pristupa
-unutarnji prostor mobilne kućice mora biti organiziran tako da omogućuje nesmetano korištenje radnog stola, ormara, ulaznih vrata i prozora
-mobilna kućica mora biti opremljena osnovnim uredskim namještajem, uključujući radni stol, uredsku stolicu i ormar
-mobilna kućica mora sadržavati ugrađene utičnice, prekidače predviđene za uporabu
-mobilna kućica mora imati mogućnost priključenja na vanjski izvor električne energije
-mobilna kućica mora biti opremljena klima uređajem s funkcijom hlađenja i grijanja

Poželjno je ponuditi mogućnost sanitarnog čvora ovisno o raspoloživom prostoru i tehničkim mogućnostima priključivanja. Sanitarni čvor treba uključivati WC sustav s odgovarajućim spremnikom te riješenu odvodnju otpadnih voda ili drugo sanitarno rješenje.

Ponuditelj je dužan osigurati jamstveni rok od najmanje 24 mjeseca, računajući od dana primopredaje.

Ako ponuđeno rješenje ne odgovara u potpunosti zahtjevima iz tehničke specifikacije, dopušteno je ponuditi rješenje koje osigurava traženu funkcionalnost i kvalitetu.

Mjesto isporuke: Pehlin bb, 51000 Rijeka
Rok isporuke: 30 dana od dana zaprimanja narudžbenice/potpisa ugovora.
